चेतेश्वर पुजारा ने पहले टेस्ट मैच में भी शतक लगाया था

पहले दिन का खेल खत्म होने से पहले चेतेश्वर पुजारा 114 रन और आर अश्विन 60 रन बनाकर क्रीज पर थे.

इससे पहले भारत ने टॉस जीतकर पहले बल्लेबाजी का फैसला किया लेकिन इंग्लैंड की टीम के स्पिनर मोंटी पनेसर की फिरकी में टीम इंडिया के कई बल्लेबाज चक्कर खा गए.

इसके बावजूद युवा बल्लेबाज चेतेश्वर पुजारा पिच पर डटे रहे और एक बार फिर उन्होंने शतकीय पारी खेल डाली.

लंच के बाद पिच पर चेतेश्वर पुजारा ने अपना जलवा दिखाते हुए शतक पूरा किया. ये बात अलग है कि सहवाग और आर अश्विन के अलावा और कोई बल्लेबाज उनका ठीक से साथ नहीं दे सका.

पुजारा ने अपने करियर का तीसरा टेस्ट शतक लगाया.

इंग्लैंड की ओर से मोंटी पनेसर ने चार खिलाड़ियों को आउट किया जबकि एंडरसन और स्वैन को एक-एक विकेट मिला.

अहमदाबाद के बाद मुंबई में दूसरे टेस्ट के लिए उतरी टीम इंडिया ने टॉस जीतकर इंग्लैंड के खिलाफ पहले बल्लेबाजी करने का फैसला किया लेकिन भारत को यहां अच्छी शुरुआत नहीं मिली.

शुरुआती झटके

पनेसर को इयान बेल की जगह टीम में शामिल किया गया

सलामी बल्लेबाज गौतम गंभीर मैच की दूसरी गेंद प... अधिकतम 4000 वर्णों के लिए लेख जारी रखें:
र ही चार रन बनाकर एलबीडब्ल्यू आउट हो गए.

इसके बाद सहवाग और सचिन भी पनेसर की फिरकी पर बोल्ड होकर चलते बने. लेकिन चेतेश्वर पुजारा ने संयम से काम लिया और पारी को आगे बढ़ाया.

सहवाग ने 30 रन बनाए और ऐसा लग रहा था कि वह अहमदाबाद टेस्ट की तरह इस मैच को भी खास बनाएंगे लेकिन मोंटी पनेसर ने उनकी और उनके प्रशंसकों की उम्मीदों पर पानी फेर दिया.

सचिन तेंदुलकर भी सिर्फ 8 रन बनाकर मोंटी पनेसर की फिरकी का शिकार हुए और सहवाग की तरह वह भी बोल्ड हो गए.

इसके बाद विराट कोहली और कप्तान धोनी भी सस्ते में ही आउट हो गए.

टीम इंडिया में उमेश यादव की जगह हरभजन सिंह को जबकि इंग्लैंड ने इस बार टीम में इयान बेल की जगह मोंटी पनेसर को मौका दिया है.

इसे भी पढ़ें

टॉपिक